tartuNLP/wikipedia-smugri-20251201 huggingface dataset:
ÜRO Angola kontrollimissioon II

 
ÜRO Angola kontrollimissioon II (UNAVEM II) algas 1991. aasta mais ja kestis 1995. aasta veebruarini. See oli teine ÜRO rahuvalvemissioon kokku neljast, mis lähetati Angolasse Angola kodusõja, Aafrika lähiajaloo pikima sõja ajal. Täpsemalt loodi missioon selleks, et jälgida 1990. aasta mitmepoolsest relvarahust ja sellele järgnenud 1991. aasta Bicesse kokkulepetest kinnipidamist. Viimastega algatati esimest korda valimisprotsess kodusõja kahe rivaalitseva fraktsiooni vahel, kelleks olid Angola Vabastamise Rahvaliikumine (MPLA) – Angola "de facto" valitsus, mis kontrollis Luandat ja suuremat osa riigist alates iseseisvumisest 1975. aastal –, ning Rahvusliit Angola Täieliku Iseseisvuse Eest (UNITA).
Missiooni algne mandaat kehtestati ÜRO Julgeolekunõukogu resolutsiooniga 696 (1991), mis võeti vastu 30. mail 1991. aastal. Nimetatud mandaat oli:
"kontrollida Angola poolte vahel relvarahu järgimise kokkulepitud korda ja Angola politsei järelevalvet."
Sellele järgnenud resolutsiooniga 747 (1992), mis võeti vastu 24. märtsil 1992, muudeti mandaati nii, et see hõlmas ka valimiste jälgimise kohustusi. Riigis äsja kokkulepitud valimiste ajal lähetati koos ülejäänud missiooniga 400 ÜRO valimisvaatlejat, kes said ka "Angola presidendi- ja seadusandliku kogu valimiste vaatlemise ja kontrollimise" mandaadi. Pärast mitmeid Julgeolekunõukogu resolutsioone 1993. aastal muudeti mandaati uuesti, et pärast vaenutegevuse taaspuhkemist toetada nii Angola valitsust kui ka UNITA relvarahu rangemat järgimist. Lõpuks, 1994. aasta lõpus, alustas UNAVEM II Julgeolekunõukogu resolutsioonidega 952 (1994) ja 966 (1994) 20. novembri 1994 Lusaka protokolli täitmise vaatlemist ja kontrollimist. Pärast Lusaka protokolli loomist alustati ettevalmistusi uue missiooni, ÜRO Angola kontrollimissioon III (UNAVEM III) loomiseks.
Missioonist võtsid osa sõjaväevaatlejad, tsiviilpolitsei, valimisvaatlejad, parameedikud ning nii kohalikud kui ka rahvusvaheline personal. Eelhääletamise ajal oli kontingendi suurus üle 1100 isiku. UNAVEM II missioonil hukkus kokku 5 inimest, neist 3 sõjaväelast ja 2 tsiviilisikut.
Taust.
Peagi pärast Angola iseseisvumist Portugalist 1975. aastal langes nõrk kolmepoolne koalitsioonivalitsus kodusõtta. MLPA saavutas Kuuba vägede toel ning Nõukogude Liidu ja teiste kommunistlike riikide abiga kiiresti kontrolli Luanda ja valitsuse üle ning Angola Rahvusliku Vabastusrindega(FINLA) liidus oleva UNITA alad piirdusid riigi sisemaadega. Esimene ÜRO rahuvalvemissioon Angolas, ÜRO Angola kontrollimissioon I (UNAVEM I) jälgis Kuuba kokkulepitud lahkumist 1988. aastal. Samal aastal viidi UNITAt toetavad Lõuna-Aafrika väed välja ja 1990. aastaks sõlmisid sõdivad pooled, kellega liitus veel kaheksateist Aafrika riiki, relvarahu. 1991. aasta keskel andis ÜRO Julgeolekunõukogu loa UNAVEM II lähetamiseks ja uue relvarahulepingu täideviimise jälgimiseks. 1991. aasta Bicesse kokkulepetega loodi Angolas demokraatlik valimissüsteem UNAVEM II järelevalve all. Pärast rahulolematu UNITA presidendikandidaadi Jonas Savimbi 1992. aasta üleskutset jätkus vaenutegevus kuni 1994. aasta Lusaka protokollini.
ÜRO Angola kontrollimissioon III

ÜRO Angola kontrollimissioon III oli rahuvalvemissioon, mis alustas Angolas tegutsemist 1995. aasta veebruaris kodusõja ajal. Selle asutas ÜRO Julgeolekunõukogu resolutsiooniga 976 ja see lõpetas oma missiooni 1997. aasta juunis.
India armee saatis sellele missioonile ühe jalaväepataljoni (1000 inimest) ja ühe inseneride kompanii (200 inimest). Angola eri piirkondades tegutses operatsiooni ajal kokku kuus jalaväepataljoni rühma (üks Indiast, Zimbabwest, Sambiast, Brasiiliast, Bangladeshist, Uruguayst ja Rumeeniast). Nende mandaat oli tagada relvarahu Angola armee ja UNITA mässuliste vahel (kellel kontrolli all oli üle poole riigist) ning seejärel korraldada nende UNITA mässuliste turvaline desarmeerimine. Seejärel avati enamik riigi suuremaid piirkondi ühendavatest magistraalidest pärast nende demineerimist.
Missiooni lõppedes oli selle kogujõud 4220 sõjaväelast, kellest 283 sõjaväevaatlejat, 3649 sõdurit ja 288 tsiviilpolitseinikku. Kaheaastase missiooni jooksul sai surma 32 rahuvalvajat.
Talisca

Anderson Souza Conceição (enam tuntud kui Anderson Talisca või Talisca; sündinud 1. veebruaril 1994 Feira de Santanas) on Brasiilia jalgpallur, kes mängib ründava poolkaitsja või ründajana Saudi Araabia kõrgliigaklubis Al-Nassr.
Ta alustas klubikarjääri Brasiilia klubis Bahia. Klubi põhimeeskonnas debüteeris ta Brasiilia kõrgliigas 2013. aastal.
2014. aasta juulis siirdus ta 4,75 miljoni euro eest Portugali kõrgliigaklubis Lissaboni Benfica. Talisca sai sellega Bahia läbi aegade kõige kallimaks mängijaks. Benfica meeskonnas mängis ta kaks hooaeg ning tuli mõlemal hooajal klubiga Portugali meistriks. Aastatel 2016–2018 oli ta laenul Türgi kõrgliigaklubis Beşiktaş. Kahe hooajaga lõi ta Türgi kõrgliigas 27 väravat ning tuli hooajal 2016–17 klubiga Türgi meistriks.
2018. aasta juunis läks Talisca laenule Hiina kõrgliigaklubisse Guangzhou Evergrande. Sama aasta oktoobris sõlmis ta klubiga püsiva lepingu. 2019. aastal tuli ta Evergrande'iga Hiina meistriks.
Alates hooajast 2021/22 on Talisca mänginud Saudi Araabia kõrgliigaklubis Al-Nassr. Hooajal 2021/22 lõi ta liigas 20 väravat ja jagas sellega väravalööjate arvestuses 2.–3. kohta.
Aastatel 2013–2015 mängis Talisca Brasiilia noortekoondistes.
Roueni piiramine (1418–1419)

Roueni piiramine oli üks saja-aastase sõja tähtsündmustest. Juulist 1418 jaanuarini 1419 väldanud piiramise tagajärjel õnnestus Henry V Inglismaa vägedel vallutada Normandia pealinn Rouen.
Roueni piiramine (1562)

Roueni piiramine oli üks hugenotisõdade tähtsündmustest. Kuninga-vastased olid Roueni hõivanud 16. aprillil 1562 ning 28. maist 26. oktoobrini väldanud piiramise järel sai kuningriik tähtsa linna taas oma kontrolli alla. Roueni langemine sillutas tee mõned kuud hiljem aset leidnud Dreux' lahingule.
Kruuse

Kruuse on perekonnanimi.
Statistika.
2023. aasta 1. jaanuari seisuga oli Eestis perekonnanimi Kruuse 285 inimesel: 138 mehel ja 147 naisel. Perekonnanimede levikult oli Kruuse meeste puhul 516. kohal ja naiste puhul 539. kohal. Kõige levinum oli perekonnanimi Kruuse vanuserühmas 10–14, kus neid on 10 000 elaniku kohta 2,91. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta 5,01 inimest.
19. sajandi algul pandi pärisorjusest vabastamise käigus talupojale Tartumaal Nõo kihelkonnas Vana-Nõo mõisavallas nimeks Kruhse (normaalkuju Kruuse). 
1930. aastate nimede muutmise kampaania käigus vahetati aastatel 1935–1940 üheteistkümnel korral nimi Kruuse ära - uuteks võetud nimedeks olid Kaldamäe, Kadarik, Kaselaan, Kruus, Kruusalu, Kruusamaa, Kruusma, Kruuste, Kuusend, Rajaste ja Reinsoo.
Nimede eestistamise käigus loobus üks isik 1935. aastal nimest Kruus ning võttis uueks nimeks Kruuse.
Roueni piiramine (1591–1592)

Roueni piiramine oli detsembrist 1591 maini 1592 väldanud Prantsuse kuninga Henri IV katse vallutada Normandia ajalooline pealinn Rouen. Piiramine oli osa nii hugenotisõdadest, kaheksakümneaastasest sõjast kui Hispaania-Inglise sõjast. Kuigi hugenott Henri oli troonil juba 1589. aastast, ei tunnustanud paljud katoliiklased tema võimu ning ta pidi võitlema Hispaania toetatusel tegutsenud Katoliku Liigaga.
Roueni all võitlesid Prantsusmaa, Inglismaa ja Hollandi väed Henri IV juhtimisel Katoliku Liiga ja Hispaania vägedega, mida juhtisid vastavalt André de Brancas ja Alejandro Farnesio. Linna kaitsjad suutsid piiramisele vastu pidada ning kui Hispaania väed appi jõudsid, aeti protestandid linna alt minema.
Burgundid (partei)

Burgundid (prantsuse keeles "Bourguignons") oli poliitiline liit, mis tekkis Prantsusmaal saja-aastase sõja teises pooles. "Burgundid" viitab Burgundia hertsogi Jean Kartmatu toetajatele, kes koondusid ühtseks liikumiseks pärast Orléansi hertsog Louis I atentaati. 15. sajandi alguses puhkes Burgundide ja Orléansi hertsog Charlesi toetajate Armagnacide vahel kodusõda.
Brasiilia suurimate linnade loend

Siin on loetletud elanike arvu järgi Brasiilia suurimad linnad, kus elanike arv on vähemalt 100 000.
2018. aasta seisuga oli Brasiilias 317 linna, kus elas üle 100 000 inimese. 2010. aasta rahvaloenduse kohaselt oli neid linnu 268.
Peaaegu kõikide osariikide pealinnad on ka osariigi suurimad linnad. Ainsad erandid on Santa Catarina osariigi pealinn Florianópolis, mis on osariigi suuruselt teine linn, ja Espírito Santo osariigi pealinn Vitória, mis on osariigi suuruselt neljas linn.
Loend.
Paksus kirjas on märgitud osariikide pealinnad.
Alain Blanchard

Alain Blanchard (14. saj – 1419) oli Prantsuse sõjaväelane, kes oli saja-aastase sõja ajal Roueni ammumeeste pealik.
Ta kaitses Rouenit, kui Inglise kuningas Henry V seda 1418–1419 piiras. Tema komme sõjavange linna müüridele puua tekitas piirajates viha. Kui linn jaanuaris 1419 alla andis, käskis Henry üles puua kolm linna ülikut, kellest üks oli Blanchard.
Thomas Plantagenet, Clarence'i hertsog

Thomas Plantagenet, Clarence'i hertsog (inglise keeles "Thomas of Lancaster"; sügis 1387 – 22. märts 1421) oli Inglise prints ja sõjaväelane, kuningas Henry IV poeg ja kuningas Henry V vend. Ta oleks oma venna surma puhul trooni pärinud. Ta tegutses nii oma isa kui venna nõunikuna.
Elukäik.
Henry IV nimetas ta 1401. aastal Iirimaa isandleitnandiks. Vaid 14-aastane Thomas saabus Dublinisse novembris 1401 ning veetis suurema osa järgmisest kaheksast aastast Iirimaal. Aastal 1406 oleks ta Dublini lähedal toimunud kokkupõrkes peaaegu hukkunud.&lt;ref&gt;Otway-Ruthven p.345&lt;/ref &gt;
Pärast isa surma osales ta oma venna saja-aastase sõja retkedes Prantsusmaal. Kui Henry V pärast Prantsusmaa Catherine'iga abiellumist ajutiselt kodumaale naasis, jäi Thomas Inglise vägesid Prantsusmaal juhtima. Tema juhtimisel said inglased Baugé lahingus Prantsuse-Šoti ühendvägedelt hävitava kaotuse. Vastane piiras tema ning tema parimad rüütlid ümber ning Thomas hukkus. Ta on maetud Canterbury katedraali.
Thomas Beaufort, Exeteri hertsog

Thomas Beaufort, Exeteri hertsog (u jaanuar 1377 – 31. detsember 1426) oli Inglise sõjaväelane, aastatel 1410–1412 lordkantsler. 
Ta tegutses saja-aastase sõja ajal. Thomas Beaufort oli Lancasteri hertsogi Genti Johni ning tema armukese Katherine Swynfordi neljast lapsest kolmas. Et saada jagu probleemidest lastega, abiellusid tema vanemad 1396. aastal ning nende lapsed said sellega seaduslikeks. Thomas Beaufortil oli üks laps, kes suri noorelt. 
Thomas Beaufort on maetud St Edmundsi kloostrisse Suffolkis.
Vabariik ilma vabariiklasteta

Mõiste vabariik ilma vabariiklasteta viitab olukorrale, kus riik on vabariik, kuid rahvastiku ja/või poliitilise eliidi seas toetatakse vabariiklust vähe või üldse mitte. Sellises olukorras eelistaks enamik inimesi uue monarhia asutamist või kaotatud dünastia taastamist või laiemas mõttes demokraatia lõppemist.
Saksamaa.
Historiograafias tembeldatakse Weimari vabariiki (1919–1933) sageli vabariiklasteta vabariigiks. Kaasaegse Euroopa ajaloo professori Jeffrey Herfi sõnul on see sellepärast, et sõdadevahelisel Saksamaal ei olnud keegi poliitilisest parem-, tsentrist ega vasakpoolsest esindajast sellega tõeliselt rahul:
See vabariiklikele ja demokraatlikele väärtustele pühendumise puudumine ja isegi neile vastandumine, mis tuleneb peamiselt nn konservatiivsest revolutsioonist, sillutaks teed natsipartei võimuhaaramiseks 1933. aastal, asendades sellega Weimari vabariigi Kolmanda Reichiga. 
Ajakirjas "Simplicissimus" ilmus 21. märtsil 1927 Thomas Theodor Heine kuulus ajalooline karikatuur, mis tugevdab vabariiklasteta Weimari vabariigi ideed: erinevatest ühiskonnakihtidest pärit sakslased kannavad tähti "REPUBLIK"; kõrval olev pealdis kõlab: "Sie tragen die Buchstaben der Firma – aber wer trägt den Geist?" ("Nemad kannavad lipukirja, aga kes kannab vaimu?" ). 
Mõiste ise on palju vanem kui sõdadevaheline Saksamaa. 1804. aastal nimetas Saksa reaktsiooniline monarhist August von Kotzebue Cisrheenia Vabariiki (1797–1802) "Republik ohne Republikaner". 
Prantsusmaa.
Briti alamkoja avamisel 1. veebruaril 1849 ütles Benjamin Disraeli, üks kolmest konservatiivide opositsiooniliidrist, Prantsuse Teise Vabariigi (1848–1852) kohta:
Seda mõistet on kasutatud ka Prantsuse Kolmanda Vabariigi (1870–1940) kohta 1873. aastal.
Tšifiir

Tšifiir (ka "tsifiir", vene keeles чифирь, чифир või "tsaika") on erakordselt kange tee, mis on seotud Nõukogude ja Nõukogude-järgsete kinnipidamisasutustega, nagu Gulagid ja vanglad.
Valmistamine.
Tšifiiri valmistatakse tavaliselt 5–8 supilusikatäie (50–100 ml) lahtise teega (või teekottidega) inimese kohta. Tee valatakse keedetud vette ja keedetakse segamata vähemalt seni, kuni lehed kruusi põhja langevad. Valmistamise käigus hakkab lehtedest vette eralduma adeniini ja guaniini, mida traditsioonilise tee valmistamise ajal ei juhtu. Vahel lisatakse suhkrut; pruuli iseloom kipub andma mõrkja maitse.
Seda tuleb ettevaatlikult rüübata, muidu võib see põhjustada oksendamist. Tšifiiri valmistamine eeldab suure hulga musta tee keetmist pikka aega. Sellel võib lasta üleöö tõmmata ja juua nii kuumalt kui ka külmalt. "Chifir"'il on joojale mõõdukalt psühhotroopne mõju.
Gustavo Cuéllar

Gustavo Leonardo Cuéllar Gallegos (sündinud 14. oktoobril 1992 Barranquillas) on Colombia jalgpallur, kes mängib kaitsva poolkaitsjana Saudi Araabia kõrgliigaklubis Al Shabab ja Colombia jalgpallikoondises.
Ta alustas klubikarjääri Colombia klubis Deportivo Cali, mille meeskonnas debüteeris ta Colombia kõrgliigas 2009. aastal. Aastatel 2014–2016 mängis ta laenul Colombia klubis Junior.
2016. aasta jaanuaris sõlmis ta lepingu Brasiilia kõrgliigaklubiga Flamengo. 2018. aastal valiti Cuéllar fännide poolt Brasiilia kõrgliiga hooaja parimaks mängijaks ("Craque da Galera").
2019. aasta augustis liitus ta Saudi Araabia kõrgliigaklubiga Al Hilal. Al-Hilaliga tuli ta kolm korda Saudi Araabia meistriks. Aastatel 2019 ja 2021 võideti lisaks AFC Meistrite Liiga. 2023. aasta juulis sõlmis ta kolmeaastase lepingu samasse liigasse kuuluva Al-Shababiga.
Colombia jalgpallikoondises debüteeris Cuéllar 8. septembril 2015 mängus Peruu vastu. Koondisekarjääri esimese värava lõi ta 23. juunil 2019 Copa América viimases alagrupimängus Paraguay vastu. 2021. aasta Copa Américal saavutas ta Colombia koondisega kolmanda koha.
Thomas Montagu, neljas Salisbury krahv

Thomas Montagu, neljas Salisbury krahv (13. juuni 1388 – 3. november 1428) oli Inglise aadlik ja sõjaväelane. Ta oli üks tähtsamaid Inglise väejuhte saja-aastases sõjas.
John Holland, teine Exeteri hertsog

John Holland, teine Exeteri hertsog (29. märts 1395 – 5. august 1447) oli Inglise aadlik ja sõjaväelane saja-aastases sõjas. Tema isa John Holland, esimene Exeteri hertsog oli kuningas Richard II emapoolne poolvend, kes pärast kuninga kukutamist hukati. Hollandi suguvõsa maad ja varad konfiskeeriti, kuid Johnil õnnestus need kuningale truuks jäädes tagasi saada. Ta aitas oma nõol Henry V Prantsusmaale tungida, olles toeks nii maal kui ka merel. Ta oli marssal ja admiral ning kuningas Henry VI ajal Akvitaania hertsogkonna leitnant. 
Tema matmiskoht on Royal Foundation of St Katharine Londonis.
John Cornwall, esimene parun Fanhope

John Cornwall, esimene parun Fanhope (ka "Sir John Cornwall", "Sir John Cornwaille" ja "Sir John Cornouayl"; umbes 1364 – 11. detsember 1443) oli Inglise aadlik ja sõjaväelane. Ta oli üks oma aja austatumaid rüütellikke kujusid.
Juliet Barker

Juliet R. V. Baker (snd 1958) on inglise ajaloolane, kes spetsialiseerub keskajale ja kirjanduslikule eluloole. Ta on kirjutanud õdedest Brontëdest, William Wordsworthist ja turniiridest. Aastatel 1983–1989 oli ta Brontë Parsonage Museumi kuraator ja raamatukoguhoidja.
Ta on omandanud Oxfordi St Anne's College'ist doktorikraadi ajaloos.
Jonathan Sumption

Jonathan Philip Chadwick Sumption (snd 9. detsembril 1948) on Suurbritannia kirjanik ja keskaja uurija, aastatel 2012–2018 Suurbritannia Ülemkohtu kohtunik. Sumption vannutati ülemkohtunikuks 11. jaanuaril 2012. Erandlikult ei olnud ta enne ülemkohtunikuks saamist kohtunikuna töötanud. Ta läks erru 9. detsembril 2018, kui ta ületas ülemkohtuniku vanusepiiri 70 eluaastat.
Ta osales mitmes suures kohtuprotsessis vandeadvokaadina. Ta esindas 2003. aastal Suurbritannia valitsust Huttoni aruande asjas, 2005. aastal Department for Transporti ja eksminister Stephen Byersit Railtracki eraosanike vastu, valitsust Binyam Mohamedi vastu ning Roman Abramovitši Boriss Berezovski vastu.
Aastal 2003 sai Sumption teadustöö eest Briti impeeriumi ordu ohvitseriks (OBE), ta on tuntud saja-aastase sõja uurimise eest, seni on sellest sõjast tema sulest ilmunud neli köidet. Ta on valitud nii Royal Historical Society kui Society of Antiquaries of Londoni liikmeks.
Koroonapandeemia ajal kritiseeris ta Briti valitsuse kehtestatud liikumispiiranguid ning muid meetmeid.
Ross Allen

Ross Allen (sündinud 1978) on Ühendkuningriigi diplomaat.
Allen on lõpetanud Cambridge'i Ülikooli teoloogia erialal. Ta on töötanud 2003–2006 Suurbritannia konsulina Jeruusalemmas, 2008–2010 Suurbritannia saatkonnas Washingtonis, 2010–2013 asepeaministri erasekretärina ning 2016–2020 asepeakonsulina New Yorgis. 2021. aasta juulist on ta Suurbritannia suursaadik Eestis.
Allen oskab lisaks inglise keelele araabia, saksa, prantsuse ja eesti keelt. Detsembris 2022 sooritas ta B2-taseme eesti keele eksami.
Aslak Fonn Witry

Aslak Fonn Witry (sündinud 10. märtsil 1996 Trondheimis) on Norra jalgpallur, kes mängib kaitsjana Bulgaaria kõrgliigaklubis Razgradi Ludogorets.
Noorena mängis ta sellistes Norra klubides nagu Strindheim ja Rosenborg. 2015. aastal liitus ta Norra esiliigaklubiga Ranheim. 2018. aastal mängis ta Ranheimiga Norra kõrgliigas.
Aastatel 2019–2021 mängis Fonn Witry Rootsi kõrgliigaklubis Djurgårdens IF, kellega tuli 2019. aastal Rootsi meistriks. Hooaja 2021/22 mängis ta Hollandi kõrgliigaklubis Alkmaari AZ. 2022. aasta augustis sõlmis ta lepingu Razgradi Ludogoretsiga.
2014. aastal mängis Fonn Witry Norra kuni 18-aastaste koondises.
Artturi Lehkonen

Artturi Aleksanteri Lehkonen (sündinud 4. juulil 1995 Piikkiös) on Soome jäähokimängija, kes mängib NHL-i klubis Colorado Avalanche ründajana vasakäärel.
Klubikarjäär.
Algusaastad.
Ta alustas klubikarjääri Soome klubis TPS. Soome kõrgliigas debüteeris ta hooajal 2011/12. Aastatel 2012–2014 mängis ta kaks hooaega Soome kõrgliigaklubis KalPa. Hooaeg 2012/13 oli tema esimene täishooaeg Soome kõrgliigas. Sel hooajal tegi ta liigas 14+16 ja valiti Soome kõrgliiga hooaja parimaks uustulnukaks.
Aastatel 2014–2016 mängis Lehkonen kaks hooaega Rootsi kõrgliigaklubis Frölunda HC. 2016. aastal tuli ta Frölundaga nii Rootsi meistriks kui ka Jäähoki Meistrite Liiga võitjaks. Rootsi kõrgliiga hooaja 2015/16 väljalangemismängudes oli Lehkonen 11 väravaga suurim väravalööja ja 19 resultatiivsuspunktiga meeskonnakaaslase Ryan Laschi kõrval resultatiivseim mängija.
NHL-is.
Montreal Canadiens.
2013. aastal valis Montreal Canadiens ta NHL-i "draft"is 55. valikuna. Canadiensiga sõlmis ta lepingu 2016. aasta mais. Debüüthooajal lõi Lehkonen NHL-is 18 väravat ja andis 10 väravasöötu. 24. juunil 2021 võitis Canadiens konverentsi finaali kuuendas mängus lisaajal Lehkoneni väravast Vegas Golden Knightsi ja jõudis Stanley karikavõistlustel finaali, kus Canadiens mängis esmakordselt pärast 1993. aastat. Seal aga kaotati valitsevale meistrile Tampa Bay Lightningile. 
Colorado Avalanche.
2022. aasta märtsis kaubeldi Lehkonen Canadiensist Colorado Avalanche'i. Sama hooaja Läänekonverentsi finaalis alistas Avalanche Edmonton Oilersi mängudega 4:0. Neljandas otsustavas mängus oli jällegi Lehkonen see, kelle värav lisaajal mängu tulemuse otsustas. Stanley karikavõistluste finaalis alistas Avalanche Lightningi mängudega 4:2. Viimases kuuendas mängus alistati Lightning 2:1 ja Lehkonen oli Avalanche'i võiduvärava autor. Hooaja 2021/22 väljalangemismängudes jäi Lehkoneni arvele kaheksa väravat ja kuus väravasöötu.
Hooaeg 202/23 oli NHL-is seni tema resultatiivseim, kui ta lõi 21 väravat ja andis 30 väravasöötu. 27. detsembril 2024 tegi Lehkonen mängus Utah Hockey Clubi vastu oma esimese kübaratriki NHL-is.
Koondisekarjäär.
2013. aastal võitis Lehkonen Soome kuni 18-aastaste koondisega omavanuste maailmameistrivõistlustel pronksmedali ning tuli aasta hiljem Soome kuni 20-aastaste koondisega juunioride maailmameistriks.
Isiklikku.
Tema isa Ismo Lehkonen on jäähokitreener ja telekommentaator ning endine jäähokimängija.
Ernesto Preatoni

Ernesto Achille Preatoni (sündinud 16. juunil 1942 Brianzas Itaalias) on Itaalia ja Eesti ettevõtja.
30. detsembril 1999 anti Preatonile Eesti kodakondsus erakorraliste teenete eest kui isikule, kes on oluliselt aidanud kaasa majanduselu edendamisele Eestis.
Kodakondsus- ja migratsiooniameti hinnangul rikkus Ernesto Preatoni Eesti kodakondsuse seadust, kui jättis endale Eesti kodakondsuse saamise järel alles ka Itaalia kodakondsuse. Kuna Eesti kodakondsuse seaduse järgi ei ole topeltkodakondsus lubatud. 
2001. aastal esitas Preatoni taotluse Eesti kodakondsusest loobumiseks. 2002. aastal otsustas Eesti valitsus keelduda Preatonit Eesti kodakondsusest vabastamast, kuna Preatonil oli Eesti maksuametile füüsilise isiku tulumaksu maksuvõlg summas 27 367 524 krooni ning välisriigi kodanikult maksuvõla kätte saamine on tunduvalt keerukam.
Even Tudeberg

Even Tudeberg (sündinud 14. jaanuaril 1963 Tallinnas) on Eesti laskesuusataja ja sporditegelane.
1988. aastal lõpetas ta Tallinna Pedagoogilise Instituudi kehalise kasvatuse erialal.
1983. aastal võitis ta laskesuusatamise juunioride maailmameistrivõistlustel pronksmedali.
Aastatel 1981–1986 tuli ta kolm korda Eesti meistriks laskesuusatamises ja murdmaasuusatamises.
Aastatel 2000–2002 oli ta Eesti Laskesuusatamise Föderatsiooni president.
Avalik teenistus
Even Tudeberg on alates 2006. aasta detsembrist Slovakkia aukonsuliks Tallinnas.
Joakim Brodén

Joakim Brodén (sündinud 5. oktoobril 1980) on Rootsi-Tšehhi muusik, kes on Rootsi "heavy metal"'i bändi Sabaton vokalist, klahvpillimängija ja aeg-ajalt ka kolmas kitarrist. Tema ja bassimees Pär Sundström moodustasid bändi 1999. aastal. 
Elulugu.
Brodéni isa Ulf Olof Brodén on pärit Rootsist ja tema ema Anna on pärit endisest Tšehhoslovakkiast . Tal on Rootsi ja Tšehhi Vabariigi topeltkodakondsus. Ta on öelnud, et temast sai kolme-nelja-aastaselt metallist tänu muusikavideole Twisted Sisteri loole "We're Not Gonna Take It" . Ta oli nooruses võistlusujuja. 
Karjäär.
Brodén liitus kunagi Stormwindiga turneel klahvpillimängijana. Brodén asutas Sabatoni 1999. aastal koos bassist Pär Sundströmiga; ta on vokalist ja klahvpillimängija ning aeg-ajalt ka kolmas kitarrist. Tema on ka see, kes bändile nime "Sabaton" välja mõtles. 
Brodén on tuntud selle poolest, et kannab Sabatoniga esinedes ebaharilikku metallplaatidega vesti ;" /&gt; Seda on kirjeldatud kui kuulivesti meenutavat. Ta on tuntud ka oma iseloomuliku mohawk-soengu ja "ruudukujulise" habeme poolest. Ta on bariton .
2015. aastal kaotas Brodén oma bändikaaslastega kihlveo, mis kohustas teda Sabatoni järgmisele kontserdile jalgsi reisima; ta ei teadnud, et nende järgmine kihlus oli Trondheimis, Norras, umbes 560 kilomeetri kaugusel. Brodén viibis sellel teel mitme fänni kodudes. 
26. novembril 2016 osales Brodén Tšehhis lauluvõistlusel Český slavík ja hääletati 9286 punktiga viiendale kohale. Järgmisel aastal astus ta uuesti sisse, kuid eemaldati konkursilt uue reegli tõttu, mille kohaselt pidid võistlejad esinema eelkõige Tšehhis. 
"Pinball".
2016. ja 2017. aastal osales Brodén Rootsi pinball'i meistrivõistlustel, saavutades esimesel korral 167. ja teisel korral 255. koha.
Bueng Kum

Bueng Kum (tai บึงกุ่ม) on Bangkoki linnaosa ("khet").
Linnaosa koosneb kolmest asumist ("khwaeng"): Khlong Kum, Nawamin ja Nuan Chan.
Bueng Kumi linnaosa on moodustatud 1989. aastal.
Khan Na Yao

Khan Na Yao (tai คันนายาว) on Bangkoki linnaosa ("khet").
Linnaosa koosneb kahest asumist ("khwaeng"): Khan Na Yao ja Ram Inthra.
Khan Na Yao linnaosa on moodustatud 1997. aastal.
Evin Incir

Evin Incir (sündinud 15. juunil 1984 Diyarbakıris Türgis) on kurdi päritolu Rootsi jurist ja poliitik, ta on Rootsi Sotsiaaldemokraatliku Töölispartei liige. Ta on aastast 2019 Euroopa Parlamendi liige.
Ta sündis aastal 1984 Diyarbakıris Türgis. Ta tuli Rootsi aastal 1990, ta kasvas üles Göteborgis Bergsjöni linnaosas. Evinist sai 2006. aastal Göteborgi Sotsiaaldemokraatliku Noorteliidu (SSU) ringkonna esimees ja 22-aastaselt valiti ta Göteborgi linnavolikokku. Ta on olnud Rahvusvahelise Sotsialistlike Noorte Liidu peasekretär ja töötanud Lähis-Ida küsimustega Olof Palme rahvusvahelises keskuses.
Ta omandas aastal 2013 Uppsala ülikoolis õigusteaduse kraadi.
Ta kandideeris aastal 2014 Rootsis Euroopa Parlamendi valimistel. 2019. aasta Euroopa Parlamendi valimistel sai ta Euroopa Parlamendi liikmeks, ta kuulub ta Sotsiaaldemokraatide ja demokraatide fraktsiooni.
Luleå HF

Luleå Hockeyförening on Rootsi jäähokiklubi, mis tegutseb Luleås. See mängib Rootsi kõrgliigas Svenska Hockeyligan (SHL).
Klubi on asutatud 2. mail 1977. Rootsi kõrgliigas on Luleå mänginud alates hooajast 1984/85. Luleå on tulnud Rootsi meistriks korra, 1996. aastal. See on kõige põhjapoolsem klubi, mis on tulnud Rootsi meistriks. Lisaks on neli korda tuldud teiseks. 2012. aastal võideti European Trophy ja 2015. aastal Jäähoki Meistrite Liiga.
Klubi koduväljak asub Coop Norrbotten Arenal, mis mahutab 6150 pealtvaatajat.
Praegune koosseis.
"Hooaja 2022/23 seisuga"
Oleg Makarevitš

Oleg Makarevitš (sündinud 30. detsembril 1962 Kuznetskis) on Venemaa sõjaväelane, kindralpolkovnik.
Makarevitš sai kindralpolkovniku auastme 2023. aasta 17. veebruaril.
Arvatakse, et tema andis käsu Kahhovka hüdroelektrijaama purustamiseks 2023. aasta juunis, mis põhjustas ulatusliku üleujutuse.
Khlong Sam Wa

Khlong Sam Wa (tai คลองสามวา) on Bangkoki linnaosa ("khet").
Linnaosa koosneb viiest asumist ("khwaeng"): Sam Wa Tawan Tok, Sam Wa Tawan Ok, Bang Chan, Sai Kong Din ja Sai Kong Din Tai.
Khlong Sam Wa linnaosa on moodustatud 1997. aastal.
Lat Phrao

Lat Phrao (tai ลาดพร้าว) on Bangkoki linnaosa ("khet").
Linnaosa koosneb kahest asumist ("khwaeng"): Lat Phrao ja Chorakhe Bua.
Lat Phrao linnaosa on moodustatud 1989. aastal.
Lazzaro Spallanzani

Lazzaro Spallanzani (12. jaanuar 1729 – 11. veebruar 1799) oli Itaalia katoliku preester, bioloog ja füsioloog.
Ta õppis Bologna Ülikoolis ning töötas seejärel Reggio Ülikoolis ning aastast 1768 Pavia Ülikoolis Itaalias.
Pavia ülikool

Pavia Ülikool (itaalia keeles "Università degli Studi di Pavia", lühendiga UNIPV või lihtsalt "Università di Pavia"; ladina keeles "Alma Ticinensis Universitas") on avalik ülikool, mis asub Itaalias Pavias. Asutatud aastal 1361, on see üks vanimaid ülikoole Euroopas ning omab pikaajalist akadeemilist traditsiooni ja rahvusvahelist mainet.
Ülikool pakub laia valikut õppeprogramme erinevates valdkondades, sealhulgas humanitaarteadustes, loodusteadustes, meditsiinis ja tehnoloogias.
Max Aarons

Maximillian James Aarons (sündinud 4. jaanuaril 2000 Londonis) on Inglismaa jalgpallur, kes mängib Šotimaa kõrgliigaklubis Rangers. Ta mängib põhiliselt paremkaitsjana, kuid võib mängida ka vasakkaitsjana.
Tema jalgpalluriteekond algas Luton Townis. 2016. aastal liitus ta Norwich Cityga. Esimese profilepingu sõlmis ta klubiga 2018. aastal. Norwich City põhimeeskonnas debüteeris ta 14. augustil 2018 EFL Cupi mängus Stevenage'i vastu. Esimese värava lõi ta klubi põhimeeskonnas kaks nädalat hiljem EFL Cupi mängus Cardiff City vastu.
Kohe hooajal 2018/19 mängis Aarons ennast Norwich City põhikoosseisu, kui pääses Inglismaa esiliigas platsile 41 mängus ja lõi kaks väravat. Ta valiti hooajal 2018/19 Inglismaa esiliiga sümboolsesse koosseisu ja English Football League'i (EFL) hooaja parimaks noormängijaks. Hooajal 2020/21 valiti Aarons taas Inglismaa esiliiga sümboolsesse koosseisu. Hooaegadel 2019/20 ja 2021/22 mängis ta Norwich Cityga Inglismaa kõrgliigas.
2023. aasta augustis siirdus ta seitsme miljoni naelsterlingi eest Inglismaa kõrgliigaklubisse Bournemouth. Hooaja 2024/25 teises pooles oli ta laenul Hispaania kõrgliigaklubis Valencia. 2025. aasta juunis läks ta laenule Rangersisse.
Aastatel 2018–2023 mängis Aarons Inglismaa noortekoondistes. 2023. aastal tuli ta Inglismaa kuni 21-aastaste koondisega omavanuste Euroopa meistriks.
Ta on Jamaica päritolu. Tema nõbu Rolando Aarons on samuti jalgpallur.
Küttekulujaotur

Küttekulujaoturid on hoone radiaatorite külge kinnitatud seadmed, mis mõõdavad individuaalse radiaatori soojusväljastust. Küttekulujaoturid võivad olla kas elektroonilised, kus ühe või kahe elektroonilise temperatuurianduriga ja mikroprotsessori abil arvutatakse radiaatori soojuskulu radiaatori ja ruumi temperatuuride vahe järgi või aurustus, kus kapillaartorus olev spetsiaalne kalibreeritud vedelik registreerib lisaks radiaatori soojusväljastusele ka õhust saadud kogusoojuse (mille jaoks on arvestatud keskmine ). 
Torusid, mis on täidetud metüülbensoaadiga vastavalt DIN EN 835 järgi saab kasutada, et kontrollida värvimuutust.
Tööpõhimõte:.
Radiaatorit küttes soojeneb ka tagumine osa. Temperatuur (või kahe temperatuurianduriga elektrooniliste allokaatorite temperatuuride erinevus toatemperatuurist) integreeritakse kütteperioodi, mis on üks aasta vastavalt küttekulude määrusele ja seega loeb mõõdetud väärtuse. Kuna soojusväljastus sõltub ka radiaatori parameetritest ning radiaatori ja küttekulujaoturi vahelisest soojusülekandest, korrutatakse iga radiaatori mõõdetud väärtus individuaalse teguriga. Seda saab teha eraldi tabelis. Räägitakse siis ühiku skaalal (HCA), sest iga küttekulujaotur on varustatud sama skaalaga. Kui hoopis erinevatel radiaatoritel olevad küttekulujaoturid on varustatud erinevate skaaladega, nn tooteskaaladega, siis ümberarvestamist ei toimu, kuna tegurit on skaala valikul juba arvesse võetud. Elektrooniliste küttekulujaoturitega saavutatakse arvutamine läbi programmeerimise. Hindamistegur määratakse küttekulujaoturi paigaldamisel. Selleks määratakse võimaluste piires täpne radiaatori tootja ja tüüp ning radiaatori mõõtmed. See toob kaasa radiaatori võimsuse kui hindamisteguri esimese osa. Seejärel korrigeeritakse tegurit nn Kc väärtusega, mis kirjeldab soojusülekannet küttekandja, lõpuks radiaatori ja küttekulujaoturi vahel. Küttekulujaotur kodeeritakse ka vastavalt ebasoodsa paiknemisega korterite paranduskoefitsientide alusel. Radiaatorite hindamine eeldab täpsete andmete tundmist kasutatava küttekulujaoturi ja radiaatori kohta, mis saadakse ekstensiivsete mõõtmiste ja katsetuste käigus.
Kenny McLean

Kenneth McLean (sündinud 8. jaanuaril 1992 Rutherglenis) on Šotimaa jalgpallur, kes mängib kesk- või vasakpoolkaitsjana Inglismaa esiliigaklubis Norwich City ja Šotimaa jalgpallikoondises.
Šotimaa kõrgliigas debüteeris ta hooajal 2009/10 St Mirreni meeskonnas. Aastatel 2015–2018 mängis ta Šotimaa kõrgliigaklubis Aberdeen. Hooaegadel 2015/16 ja 2016/17 valiti McLean Šotimaa kõrgliiga hooaja sümboolsesse koosseisu.
2018. aasta jaanuaris sõlmis ta lepingu Norwich Cityga, kuid hooaja lõpuni jäi ta veel laenule Aberdeeni. Hooaegadel 2019/20 ja 2021/22 mängis ta Norwich Cityga Inglismaa kõrgliigas. Mõlemal hooajal lõi McLean Inglismaa kõrgliigas ühe värava – 14. septembril 2019 Manchester City vastu ja 13. märtsil 2022 Leeds Unitedi vastu.
Šotimaa jalgpallikoondises debüteeris McLean 24. märtsil 2016 sõprusmängus Tšehhi vastu. Koondisekarjääri ainsas värava on ta löönud 24. märtsil 2019 EM-i valikmängus San Marino vastu.
Phra Khanong

Phra Khanong (tai พระโขนง) on Bangkoki linnaosa ("khet").
Linnaosa koosneb kahest asumist ("khwaeng"): Bang Chak ja Phra Khanong Tai.
Phra Khanongi linnaosa on moodustatud 1927. aastal. Praegustes piirides on linnaosa alates 1998. aastast.
Samphanthawong

Samphanthawong (tai สัมพันธวงศ์) on Bangkoki linnaosa ("khet").
Linnaosa koosneb kolmest asumist ("khwaeng"): Chakkrawat, Samphanthawong ja Talat Noi.
Samphanthawong on traditsiooniliselt olnud hiinlaste linnaosa ehk hiinalinn.
Evald-Friedrich Keskpaik

Evald-Friedrich Keskpaik (12. november 1897 Rakvere – 17. jaanuar 1976 Pärnu) oli Eesti ühiskonna- ja majandustegelane. 
Ta sündis Rakveres 1897. aastal, lõpetas Narva linnakooli. 1916. aastal mobiliseeriti Vene sõjaväkke ja suunati 2. Oranienbaumi Lipnikute Kooli. Aastatel 1918–1920 teenis lipnikuna Siberi armees Kaug-Ida ja Uurali rindel. Revolutsiooni ja Vene kodusõja keerises sattus Tomski linna, kust 1922. aastal jõudis tagasi Eestisse. Arvati lipniku auastmes Eesti sõjaväe reservi. 
12. veebruaril 1923 asus ta arveametnikuna tööle Narva Ühises Haigekassas ja õppis raamatupidamist Narva rahvaülikoolis. Haigekassas töötas kuni Eesti annekteerimiseni Nõukogude Liidu poolt, edutati asjaajajaks-raamatupidajaks ja Haigekassade Liidu revisjonikomisjoni esimeheks. Narva Peetri Vabatahtlike Tuletõrjujate Ühingu liige alates 1931. aastast, ühingu sekretär 1932. aastast, üldjuhi adjutant 1932–1937, Eesti Tuletõrje Korpuse Narva brigaadi adjutant (pealiku abi) alates 1937. aastast. 
14. ja 15. jaanuaril 1934 valiti ta Narva linnavolinikuks Eesti sotsialistliku tööliste partei linnavolikogu kandidaatide nimekirja järgi, oli volikogu juhataja abi. Narva „Võitleja“ liige, jalaväe reservohvitseride sektsiooni juhatuse abisekretär, Eraettevõtete Ametnike Narva Ühingu abiesimees. President Konstantin Pätsi käskkirjaga relvastatud jõududele ülendati Evald-Friedrich Keskpaik nooremleitnandiks alates 24. veebruarist 1939. 
Pärast II maailmasõda asus perega elama Pärnusse, kus töötas kuni pensionile jäämiseni Pärnu Lihakombinaadi pearaamatupidajana ja oli Eesti Aianduse ja Mesinduse Seltsi liige.
Evald Friedrich-Keskpaigal oli esimesest abielust Alice Reimanniga (1905–1994) tütar Colleen Laigna (1927–1997) ja teisest abielust Aliide-Pauliine Keskpaigaga (1912–1987, enne abiellumist Stroh) kümme last: Malle Dargel (1935–2025), Jüri Keskpaik (s. 1936), Riho Keskpaik (1938–2002), Ellen Juurmann (s. 1940), Rein Keskpaik (s. 1942), Anne Niine (1943–2002), Eha Männart (s. 1946), Marje Kuhta (s. 1947), Einar Keskpaik (s. 1951) ja Sirje Vene (s. 1954).
Varje Tipp

Varje Tipp (neoipõlvenimi Varje Liiv; sündinud 22. aprillil 1963 Pärnus) on haridusspetsialist ja poliitik. Pärnu linna haridus-, kultuuri- ja sotsiaalvaldkonna abilinnapea] aastatel 2019–2022.
Haridus.
Ta on õppinud aastatel 1970–1977 Tahkuranna 8-klassilises koolis, 1977–1981 Pärnu IV Keskkoolis (eelkooli kasvatuse pedagoogika lisaerialaga), 1982–1989 Ed. Vilde nim. Tallinna Pedagoogilises Instituudis kehalise kasvatuse erialal (kehalise kasvatuse õpetaja) ja 1998–2002 Tallinna Pedagoogikaülikooli kasvatusteaduste instituudis, pedagoogikamagister. Täiendanud end aastatel 1995–1996 Tallinna Pedagoogikaülikoolis klassiõpetaja erialal.
Töökohad.
Töö koolitajana.
1999–2021 Tiigrihüppe SA, E-õppe Arenduskeskuse, HITSA koolitaja haridustehnoloogia valdkonnas, üle-Euroopalise veebipõhise koostööprojekti eTwinning ekspert, koolitaja ja nõustaja. Esimene eTwinningu projekti registreerija Euroopas.
Poliitiline tegevus.
Varje Tipp oli aastatel 2018–2024 Eesti Keskerakonna liige ja Pärnumaa piirkonna aseesimees.
Isiklikku.
Varje (Liiv) Tipp suusataja (1976–1982) ja rulataja (1979–1986), kolme Kuldrula omanik ja NSV Liidu meister mitteametlikel rula meistrivõistlustel Riias Bikernikis.
Ema Aino (Põliste) Liiv (sünd 1936) on olnud pedagoog, koolijuht; isa Uudo Liiv (1936–1977) oli füüsika ja kehalise kasvatuse õpetaja ning Are kooli direktor.
Abikaasa Riho Tipp (sünd 1966) ja poeg Rivar Tipp (sünd 1990) on tegelnud kergejõustikuga, tütar Merilin (Tipp) Cherry (sünd 1991) tennise ja treeneritööga .
Kaas (täpsustus)

Kaas on mitmetähenduslik sõna:
Laak

Laak on perekonnanimi.
Statistika.
2022. aasta 1. jaanuari seisuga oli Eestis perekonnanimi Laak 103 inimesel: 50 mehel ja 53 naisel. Perekonnanimede levikult oli Laak meeste puhul 2105. kohal ja naiste puhul 2164. kohal. Perekonnanime Laak kandja oli keskmiselt 43 aasta vanune. Kõige levinum oli perekonnanimi Laak vanuserühmas 20–24, kus neid on 10 000 elaniku kohta 1,63. Perekonnanimi Laak oli levinuim Rapla maakonnas, kus neid on maakonna 10 000 elaniku kohta 5,29.
19. sajandi algul pandi pärisorjusest vabastamise käigus talupoegadele Viljandimaal Põltsamaa, Paistu ja Kolga-Jaani kihelkonnas, Harjumaal Rapla kihelkonnas, Läänemaal Emmaste kihelkonnas, Tartumaal Kambja kihelkonnas ning Saaremaal Pöide kihelkonnas 7 korral nimeks Laak, Lak ja Laack (normaalnimi Laak). 
Nimede eestistamise käigus loobus üks isik 1935. aastal nimest Krainev ning võttis uueks nimeks Laak.
Leida Rammo Linnateatri fondi stipendium

Eesti Rahvuskultuuri Fondi alla kuuluv Leida Rammo Linnateatri Fond loodi 2015. aasta oktoobris eesmärgiga tunnustada Tallinna Linnateatrit ja selle loomingulist kollektiivi. Preemiasaaja valivad Linnateatri kollektiivi seast varasemad laureaadid.
Varem tunnustati laureaati või stipendiaati novembris, alates 2022. aastast tehakse seda Leida Rammo sünniaastapäeva, 18. aprilli paiku.
Viimased meie hulgast

"Viimased meie hulgast" (originaalpealkirjaga "The Last of Us") on Craig Mazini ja Neil Druckmanni HBO-le loodud Ameerika postapokalüptiline draamasari. Naughty Dogi välja töötatud 2013. aasta videomängul põhineva sarja tegevus toimub kakskümmend aastat pärast seennakkuse põhjustatud pandeemiat ning räägib salakaubavedajast Joelist (Pedro Pascal), kelle eesmärk on smugeldada teismeline Ellie (Bella Ramsey) läbi laastatud USA. 
Kõrvalosatäitjate seas kehastab Gabriel Luna Joeli nooremat venda Tommyt ja Eesti juurtega Anna Torv Joeli salakaubavedajast partnerit Tessi.
"Viimased meie hulgast" on väidetavalt ajaloo suurim Kanada telelavastus, filmitud Alberta provintsis 2021. aasta juulist 2022. aasta juunini. See on esimene videomängul põhinev HBO seriaal, olles Sony Pictures Televisioni, PlayStation Productionsi, Naughty Dogi, Mighty Minti ja Word Gamesi ühistoodang. Esimene hooaeg koosneb üheksast jaost, mille stsenaristid on Craig Mazin ning originaalmängu kirjutanud ja lavastanud Neil Druckmann.
"Viimased meie hulgast" esilinastus 15. jaanuaril 2023. See pälvis rohket tunnustust kriitikutelt etteastete, stsenaariumi, kunstnikutöö ja muusikalise kujunduse eest – mitmed on seda nimetanud videomängude telekohandustest parimaks. Sarja esilinastus kogus esimesel päeval 4,7 miljonit vaatajat, olles HBO jaoks suuruselt teine debüüt viimase 10 aasta jooksul. Kaks päeva pärast esilinastust oli sarjal juba üle 10 miljoni vaataja. Eestis on sari vaadatav TeliaTV-st.
KÜ

KÜ võib tähistada:
See võib lühendina märkida ka nimetusi "Kirjastusühing" või "Kirjastus-Ühisus", mida on kasutanud mitmed kirjastused.
Khlong San

Khlong San (tai คลองสาน) on Bangkoki linnaosa ("khet"). Khlong San asub Chao Phraya jõe vasakul (läänepoolsel) kaldal.
Linnaosa koosneb neljast asumist ("khwaeng"): Somdet Chao Phraya, Khlong San, Bang Lamphu Lang ja Khlong Ton Sai.
Khlong Sani linnaosa sai Bangkoki osaks 1971. aastal, mil Thonburi linn ühendati pealinnaga.
Bangkok Yai

Bangkok Yai (tai บางกอกใหญ่) on Bangkoki linnaosa ("khet"). Khlong San asub Chao Phraya jõe vasakul (läänepoolsel) kaldal.
Linnaosa koosneb kahest asumist ("khwaeng"): Wat Arun ja Wat Tha Phra.
Blaschko triibud

Blaschko triibud on normaalse raku arenemisega kaasnevad jooned nahas, mis on silmaga nähtavad vaid teatud nahahaiguste esinemise korral. Triipe võib näha ka ultraviolettvalguses. Triibud katavad keha laikudena, pööristena, pidevate või katkendlike joontena ja vöödimustrina: kolm põhilist mustrit on V-kujuliselt seljal, S-kujuliselt rinnal ning külgedel, laineliselt peal. Oletatakse, et jooned järgivad embrüo rakkude arengut, kuna need ei järgi närvi-, lihas- või lümfisüsteemide kulgu. Triibud ilmnevad lisaks inimestele ka teistel loomadel. Triibud avastas saksa dermatoloog Alfred Blaschko 1901. aastal.
Rat Burana

Rat Burana (tai ราษฎร์บูรณะ) on Bangkoki linnaosa ("khet"). Khlong San asub Chao Phraya jõe vasakul (läänepoolsel) kaldal.
Linnaosa koosneb kahest asumist ("khwaeng"): Rat Burana ja Bang Pakok.
1998. aastal eraldati Rat Burana koosseisust Thung Khru linnaosa.
Saphan Sung

Saphan Sung (tai สะพานสูง) on Bangkoki linnaosa ("khet").
Linnaosa koosneb kolmest asumist ("khwaeng"): Saphan Sung, Rat Phatthana ja Thap Chang.
Saphan Sungi linnaosa on moodustatud 1997. aastal.
Lodja (Pärnu)

Lodja on Pärnu linnaosa, mis paikneb Pärnu jõe ja Reiu jõe ääres.
Lodja linnaosa tänavad.
Lodja linnaosas on viis tänavat:
Kesklinn (Pärnu)

Kesklinn on Pärnu linnaosa, mis paikneb Pärnu jõe ääres linna keskel.
Kesklinna linnaosa tänavad.
Kesklinna linnaosas on 31 tänavat, milleks on:
Eeslinn (Pärnu)

Eeslinn on Pärnu linnaosa, mis paikneb Pärnu jõe ääres, Kesklinna ja Mai vahel.
Eeslinna linnaosa tänavad.
Eeslinna linnaosas on 59 tänavat, milleks on:
Mai (Pärnu)

Mai on Pärnu linnaosa, mis paikneb Pärnu jõe ja mere ääres, Eeslinna ja Raeküla vahel.
Mai linnaosa tänavad.
Mai linnaosas on 19 tänavat, milleks on: 
Planeeritud tänavad.
Mai linnaosas planeeritud tänavad:
Tavira

Tavira on linn Lõuna-Portugalis Segua ja Gilao jõe vahel. Taviras on romantilised kitsad tänavad, linnapilti ilmestavad kirikute tornid. Linnas on kokku 23 kirikut, kuulsaim nendest on Igreja da Misericordia. Tavira sümbol Rooma sild pärineb mauride ajast.
Esimesed kirjalikud teated pärinevad 11. sajandist.
Tammiste (Pärnu)

Tammiste on Pärnu linnaosa, mis paikneb Pärnu jõe ääres, Rääma kõrval.
Tammiste linnaosa tänavad.
Tammiste linnaosas on 8 tänavat, milleks on: 
Planeeritud tänavad.
Tammiste linnaosas planeeritud tänavad:
Rust (Burgenland)

Rust on statuudiga linn ("Statutarstadt") Austrias Burgenlandi liidumaal. See asub Neusiedli järve läänekaldal Ungari piiri lähedal. Ligikaudu 1900 elanikuga on see riigi väikseim statuudiga linn, kuna Ungari kroon andis 1681. aastal sellele kuningliku vabalinna õigused. Kui "Statutarstadt", see moodustab ka omaette haldusringkonna ("Bezirk"). Linn on kuulus oma veinide (Beerenauslese, jäävein ja "Ruster Ausbruch) poolest".
Ajalugu.
Asulat on esmamainitud nimega "Ceel" Ungari kuninga Károly I poolt välja antud 1317. aasta dokumendis, mille nimi tulenes ungarikeelsest sõnast "szil" (jalakas), hiljem tõlgiti saksa keelde "Rüster" või "Rusten". Tänapäevane ungarikeelne nimi "Ruszt" on jällegi tõlge saksakeelsest terminist. Rusti kodanikud said turuõiguse 1470. aastal ja privileegi tähistada oma veinivaadi korgid kuulsa R-margiga 1524. aastal. Jõukas linn saavutas lõpuks iseseisvuse 1681. aasta Soproni Riigipäeval Ungari kuninga, keiser Leopold I käsul.
Koos Burgenlandi piirkonnaga läks Rust 1921. aastal Ungarilt Austria vabariigile.
Retsentne takson

Retsentne ehk nüüdisaegne takson on takson, millesse kuuluvad organismid (või vähemalt osad neist) on tänapäeval elus. 
Retsentse taksoni vastandiks on väljasurnud takson.
Eisenstadt-Umgebungi ringkond

Eisenstadt-Umgebung (horvaadi "Kotar Željezno-okolica") on ringkond Austrias Burgenlandi liidumaal.
Ringkonna pindala on 455,5 km² ja elanike arv 40 996 (2012). Ringkonna halduskeskus asub Eisenstadtis, mis ise ringkonda ei kuulu.
Haldusjaotus.
Ringkonda kuuluvad jätgmised vallad:
Karustiivalised

Karustiivalised ("Dermoptera") on Kagu-Aasias leviv imetajate selts, kelle lähimad sugulased on esikloomalised ja tupaialised.
Karustiivaliste seltsis sisaldub üks sugukond, kaguanlased, kahe perekonna ja liigiga:
Kaguanid meenutavad välimuselt lennusega leemureid. Võrreldes teiste liuglejatega on kaguani lennus rohkem arenenud, ulatudes kaelast saba tipuni ja varvaste otsteni.
Neusiedl am See ringkond

Neusiedl am See (ungari "Nezsideri járás", horvaadi "Kotar Niuzal") on ringkond Austrias Burgenlandi liidumaal.
Haldusjaotus.
Ringkonda kuuluvad järgmised vallad (sulgudes horvaadikeelne nimi):
Mattersburgi ringkond

Mattersburg (horvaadi "Kotar Matrštof", ungari "Nagymartoni járás") on ringkond Austrias Burgenlandi liidumaal.
Haldusjaotus.
Ringkonda kuuluvad järgmised vallad (sulgudes horvaadikeelne nimi):
Rüütelvend

Rüütelvend oli keskaegne sõjalise ordu liige.
Ordude algne ülesanne oli palverändurite kaitsmine ja kristluse levitamine. Nende liikmed andsid kuulekuse-, vaesuse- ja kasinustõotuse. 
Liivimaa ordus.
Saksa ordu Liivimaa ordu rüütelvennad olid Liivimaa ordu sisehierarhias tähtsaimad, nad valitsesid ordut poliitiliselt: kõik ordukäsknikud olid rüütelvennad. Nende vormiriietuseks oli Saksa ordu valge mantel musta ristiga. 1230. aastatel kuulus ordusse umbes 120 rüütelvenda, neist veidi üle poole arvatavasti endised Mõõgavennad. 13. sajandil kuulus Liivimaa ordusse kuni 200 rüütelvenda, 14. sajandil oletatavasti kuni 400. 
1451. aasta visitatsiooniprotokollide säilinud osadest on kokku arvestatud 197 rüütelvenda, tõenäoliselt oli nende koguarv siiski mõnevõrra suurem, ulatudes vähemalt 220-ni. 15. sajandi lõpust hakkas orduvendade arv langema, 1550. aastatel polnud neid arvatavasti enam rohkem kui veidi üle 100. Koos hallmantlite, sõjasulaste ja vasallidega moodustasid rüütelvennad ordu sõjaväe. 14. sajandi lõpust hakati kasutama ka palgasõdureid, nende osatähtsus muutus määravaks 15. sajandi lõpuks.
Struktuurne värvus

Struktuurne värvus (ingl k "structural coloration") on värvuse tüüp, mis tuleneb värvilisena tajutava objekti mikroskoopilisest struktuurist ja on tingitud nähtava valguse interferentsist objekti pinnal.
Struktuurse värvuse tekkimiseks peab objekti pind kas koosnema korrapärase paigutusega kihtidest (soomustest, fiibritest, kristallidest vms), mille mõõtmed on nähtava valguse lainepikkuse suurusjärgus (ligi 380–760 nanomeetrit), või siis kujutama endast peent kilet. Esimesel juhul tekib interferents valguse lainete vahel, mis peegelduvad ruumiliselt eri tasanditel paiknevatelt kihtidelt (sisuliselt difraktsioonivõrelt). Teisel juhul tekib interferents valguse lainete vahel, mis peegelduvad ühtlase paksusega kile välis- ja sisepinnalt (füüsikas kasutatakse selle nähtuse kohta ka mõistet õhukese kile interferents, ingl k "thin-film interference").
Vastandumine pigmentide optilistele omadustele.
Struktuurne värvus mõnevõrra vastandub pigmendipõhisele värvusele, mis on tingitud nähtava valguse (osalisest) neeldumisest pigmendimolekulis. Samas tekib mitmete bioloogiliste objektide värvus tegelikult struktuurse ja pigmendipõhise värvuse kombineerumisel. Näiteks sisaldavad paabulinnu suled ainult pruuni värvusega pigmenti, kuid sule otsa sinise, helesinise ja rohelise värvuse tekke aluseks on sule mikroskoopiline struktuur. Samuti suudavad mõningad peajalgsed oma naha värvust kiiresti muuta, kombineerides nahas sisalduva pigmendi värvust ja muutes samas nahaaluste lihaste abil naha mikroskoopilist struktuuri (st sisuliselt muutes difraktsioonivõre võrekonstanti).
Õhukese kihi interferents ja irisatsioon.
Õhukese kile interferents kui struktuurse värvuse alaliik on äratuntav selle järgi, et objekti värvus muutub oluliselt, olenevalt vaatenurgast ja valguse pealelangemise nurgast objektile (näiteks nagu seebimull või kütuselaik veepinnal). Ingliskeelses kirjanduses kohtab seoses struktuurse värvusega sageli ka mõistet "iridescence" (eesti keeles esineb mõiste "irisatsioon" küll põhiliselt meteoroloogias, seoses mõnda tüüpi pilvede sillerdava värvusega) – mingisuguse pinna värvuse muutumist, olenevalt vaatenurgast (näiteks nagu CD-ketta puhul). Irisatsiooni füüsikaline määratlus on mõnevõrra ebaselge: see on tingitud interferentsist valguse lainete vahel, mis on korduvalt peegeldunud läbipaistvatelt ja poolläbipaistvatelt õhukestelt pindadelt. Seega võib irisatsiooni vaadelda kombinatsioonina difraktsioonivõre-tüüpi interferentsist ja õhukese kile-tüüpi interferentsist.
Esinemine looduses.
Struktuurne värvus esineb looduses näiteks ka paljude liblikaliste ja kiililiste tiibades, vikerforelli soomustes, mõningate õistaimede õites ja taime "Pollia condensata" marjades, pärlmutris, mineraalis opaalis, vismuti kristallides jms.